Begoñaibarra

Begoñaibarra (Gazteleku edo Castaños ere bai) Bilboko auzo bat da, Uribarriko barrutian dagoena. Bilboko itsasadarraren ekialdean dago Zabalgunearearen parean. Auzoa XIX. mendean zehar garatzen hasi zen. Garai hartan, Bilbo Zazpikaleak ziren. Bertan bizi ziren hiriko biztanle guztiak. Dirudun jendea eta burgesiak, jende pilaketa hartatik ihes egin nahian, Begoñaibarrako lurretan etxe berriak eraiki zituzten.

Campo Volantin pasealekuan hainbat jauregi eta etxe dotore eraiki ziren, ingurua aldaparik gabeko parke eta pasealekua zelarik. Ehun urte geroago, eta Indautxun gertatu bezala, etxebizitza behar handiak eta zoruaren prezioek, jauregi horietako gehienak eraitsi egin ziren etxebizitza modernoak eraikitzeko. Gaur egun, jauregi horietatik bakarra mantentzen da, Salbeko plazaren ondoan dagoen Olabarri jauregia, Bilboko Portuaren Agintaritzaren egoitza ohia. Jauregi hori Olabarri familiaren bizitokia izan zen 1940ko hamarkadara bitarte.

 Kaleak, etorbideak eta pasealekuak 
 Campo Volantin pasealekua, Salbeko zubitik aurrera Unibertsitateen etorbidea bihurtzen dena.
 Castaños kalea
 Orturi kalea

 Eraikin nabarmenak 
 Campo de Volantín pasealekuaren 32. zenbakiko etxebizitzak
 Olabarri jauregia
 Hesperia Bilbao hotela
 Salbeko zubia
 Udaletxeko zubia (Begoñako zubia)
 Zubizuri

 Garraiobide eta Azpiegiturak 
 Autobusak 
Linea Ibilbidea Maiztasuna (min) 22 Sarrikue - Atxuri 15´ (12´ 12:30etatik 15:00etara) 26 Uribarri - Termibus 14´30 Miribilla - San Inazio 15´72 Larraskitu - Gazteleku 12´

 Beste batzuk 
Bilbo eta Artxanda mendia elkartzeko Artxandako funikularra eraiki zen 1915ean. Harrezkero, hiriaren aisialdi gune nagusienetakoa izan da hori.

Horrez gain, Uribitarte (Abandoibarra) eta Begoñaibarra elkartzen dituen zubi berria eraiki da Zubizuri Santiago Calatrava arkitekto valentziarrak diseinatua.

 Garbitegia 

Ricardo Bastida arkitekto ezagunak auzo honetako udal garbitegia diseinatu zuen, 1905ean eraikitakoa. Modernismoak Bizkaian emandako adibiderik ederrenen artean dugu, bai eta estilo horretako eraikin bakarrenetarikoa izan ere. Urteak aurrera azoka moduan erabili izan zuten eta, azken zaharberritze lanen ondorioz, gaur egun liburutegia barne hartzen duen udaltegia dena.

 Iruditegia 

 Ikus, gainera 
 Begoñako Errepublika
 Mahatserri
 Salbatzaile dantza taldea
 Patxo Telleria
 Bingen Zupiria

 Kanpo estekak 

Kategoria:Gazteleku